EN ORIGINALSERIE FRA NETFLIX
La oss se hva vi har lært.
Hittil har håndboken vist deg hvordan du griper makten, utsletter rivalene,
bruker vold så folket underkaster seg
og erstatter objektiv sannhet med din egen versjon av virkeligheten.
Nå må vi realisere tyranniets sanne løfte
ved å gjenskape landet til den utopien du alltid drømte det ville være.
Farlige og interessante tyranner mener selv at de skaper en bedre verden.
Mener du at landet ditt trenger et nytt flagg? Ikke noe problem.
Trenger du en helt ny utdanningsplan der du er hovedemnet? Ja, hvorfor ikke?
Håndboken gir deg alle verktøyene du trenger til å skape et perfekt samfunn.
Ingen var mer engasjert i akkurat det enn Muammar al-Gaddafi,
som gjorde forvandlingen av den libyske nasjonen til sitt livsverk,
uansett hvem eller hva som sto i veien.
Midtøstens villmann har som mål å starte en verdensomspennende revolusjon.
Gjør som ham, så vil du oppdage at du også kan skape himmelen på jorden
med deg selv som inspirasjon.
SKAP ET NYTT SAMFUNN
Muammar al-Gaddafis eksentriske visjon forvandlet innbyggernes liv
på en god, dårlig og merkelig måte.
Al-Gaddafi var en tragisk figur.
En som begynte med et ønske om å endre samfunnet rundt seg,
men som til slutt trodde på sine egne historier.
Han var kjent for å være korrupt og grisk.
Han var jålete når det gjaldt både klær og oppførsel.
Når han besøkte andre land, sov han i et telt.
Til tross for besynderlighetene,
klarte den revolusjonære mannen, moteikonet, å holde på makten i 42 år.
DOBBELT SÅ LENGE SOM SADDAM
FIRE GANGER SÅ LENGE SOM HITLER
FEM GANGER SÅ LENGE SOM IDI AMIN
Før vi ser på hvordan han forvandlet Libya i sitt eget bilde,
er det ting du bør vite.
Jeg har alle løsningene.
FAKTUM NR. 1 AL-GADDAFI KOM FRA INGENTING
Muammar al-Gaddafis foreldre var beduiner, som verken kunne lese eller skrive.
Det var et vanskelig miljø.
Libya var et av verdens fattigste land.
Den eneste måten å forandre sin status på, var ved å verve seg i forsvaret,
noe al-Gaddafi gjorde.
FAKTUM NR. 2 - AL-GADDAFI FIKK MAKTEN ETTER ET KUPP SOM 26-ÅRING
Han mente at monarken, kong Idris, som hadde vestlig støtte, var korrupt.
Det var et kupp uten blodsutgytelse.
Det fantes ingen institusjoner i Libya
som var organisert nok til å beskytte kongen.
FAKTUM NR. 3 AL-GADDAFI HADDE (FØRST) GODE HENSIKTER
Han begynte nok som en oppriktig reformator.
Han ville modernisere en hel nasjon.
Han ble hyllet som en frigjører i den arabiske verden og i Afrika.
Men til syvende og sist var han ikke interessert i å frigjøre noen.
Han ville heller undertrykke dem.
Al-Gaddafis lærdom inneholder løfter og farer ved å bygge et nytt samfunn.
Hvis du vil lykkes, trenger du noen grunnleggende regler,
og det er din jobb å utarbeide dem.
TAKTIKK VÆR LOVEN
Som skaper av ditt nye samfunn er du mer enn et statsoverhode.
Du er din nasjons forelder. Og for å vise din kjærlighet,
må du lede flokken din med hard hånd.
Autoritære herskere hersker ved å redusere borgernes rettigheter.
Ledere hevder at dette er til det beste for staten, for folket.
Tyranner vet selvfølgelig best.
Da han tok makten i 1979, opphevet Ayatollah Khomeini Irans skilsmisselov,
og endret ekteskapsalderen for jenter til sju år.
Under Hitler innførte nazistene en streng anti-røykepolitikk
inspirert av førerens personlige aversjon mot tobakk.
Turkmenistans diktator, Saparmurad Nijazov,
forbød artister å mime på konserter i 2006,
og forviste hunder fra hovedstaden på grunn den ubehagelige lukten.
Som alle diktatorer visste al-Gaddafi at han måtte undertrykke borgerrettigheter,
så han forbød ytringsfrihet og forsamlingsrett.
Han fant på lover etter hvert.
Som en del av islamsk lov ble alkohol forbudt, og alle nattklubber ble stengt.
Å ha hushjelp, å være lege eller advokat i en privat praksis
og å praie en drosje ble også forbudt.
Ulovlige handlinger, som utroskap,
kunne føre til at man ble pisket eller mistet en arm.
Han forbød også fagforeninger og streiker,
og slo ned på sin nye, store fiende i samfunnet: Utenlandske høner.
Libyerne må dyrke sin egen mat. Et land er ikke fritt om det kjøper mat utenfra.
Han sier: "Vi begynner med hønene. Libyerne må avle opp sine egne høner."
Men å frigjøre folk fra butikk-kylling får en bare så langt.
I 1976 oppdager han at folket ikke egentlig deler hans visjon
for hvordan et land bør styres.
Han blir stadig mer autokratisk. Valgene forsvinner.
Maktposisjonene blir stadig fylt av hans tilhengere.
Det blir mer og mer som et klassisk diktatur.
Selv om mange libyere
slutter seg til al-Gaddafi, finnes det også motstand.
Mens al-Gaddafis undertrykkelse øker,
møtes studenter ute i gatene for å protestere.
De krever å få tilbake sine friheter.
Det er en krise for regimet.
Valget al-Gaddafi står overfor, er enten folkets vilje eller sin egen.
Den 7. april 1976 velger han det opplagte.
Han sender hæren inn i Tripoli og Benghazi for å slå ned på protestene.
Mange blir senere løslatt. Andre er ikke så heldige.
For å gjøre et eksempel ut av dem som uttalte seg mot regimet
blir mange av dem anklaget for å være forrædere.
På ettårsdagen for protestene
blir de to studentene Omar Dabob og Muhammed Ben Sa-oud
hengt for å ha tatt del. En spesiell gjest er til stede.
Fra og med den dagen erklærer al-Gaddafi den 7. april som nasjonal helligdag.
Denne dagen feires ved å hente inn motstandere fra hele landet.
Det er en ny tradisjon som erklærer
at fra nå av er lederen loven, og loven må man følge.
Å bestemme reglene er en start, men å avsløre det nye samfunnets løfter
krever dristige handlinger, så tenk stort.
TAKTIKK BYGG DIN ARV
Tyranner har store prosjekter.
Dette er en av måtene de kan oppnå udødelighet på,
en daglig dose med deres storhet.
Velg prosjektene dine nøye,
så kan de oppgradere både nasjonens og ditt image samtidig.
Nazistene presenterte seg som drivkraften bak veinettverket Autobahn,
som lovte tyskerne tilgang til hele landet.
Josef Stalin ga klarsignal for byggingen av Moskvas undergrunn,
som ble presentert som en sosialistisk triumf da den ble åpnet i 1931.
Den rumenske diktatoren Nicolae Ceauşescu
meiet ned 1/5 av Bucureşti for å bygge parliamentspalasset.
Det tok 13 år å fullføre det.
Det kostet tre milliarder dollar, og livet til 3000 arbeidere.
Synd han ble avsatt og drept før byggingen var ferdig.
Ambisjonene til al-Gaddafi var store, og han hadde også store fordeler.
Han hadde en oljerik økonomi.
Pengene kom ut av bakken og inn på kontoene hans.
Etter 1973 firedoblet prisen seg på verdensbasis.
Han tjente enorme mengder penger,
og han kunne bruke pengene til det han ville bruke dem til.
28. AUGUST 1984 SAHARA-ØRKENEN, LIBYA
I Allahs navn legger vi grunnsteinen for den store menneskeskapte elven.
Drikkevann var mangelvare i Libya.
Det var enorme akviferer sør i Libya,
og al-Gaddafi ville utnytte dem.
En menneskeskapt elv som en dag kan gjøre ørkenen til jordbruksområde.
Finnes det et bedre symbol på et nytt samfunn enn å få ørkenen til å blomstre?
Planen til al-Gaddafi var å bore inn i den nubiske akviferen,
og så transportere vannet til Nord-Libya gjennom rør og demninger.
Det var enormt.
Rørledninger med enorme dimensjoner, bokstavelig talt flere hundre kilometer.
Det var ikke billig,
men al-Gaddafi så prosjektet som sitt praktbygg,
som kunne sørge for vann i Libya i flere tiår.
Han begynte å kalle det for verdens åttende underverk.
Dessverre ble det problemer under byggingen.
Det var store problemer. Det var mye korrupsjon.
Man opplevde at rør ble sprengt, osv.
Det tok nesten tre tiår å fullføre den menneskeskapte elven.
Enkelte eksperter mener at akviferen vil gå tom for vann
før slutten av dette århundret.
Men det blir noen andres problem.
Elveprosjektet var et at de få som ble godt mottatt av libyerne.
Det var et prestisjeprosjekt han kunne fremstille som sitt eget.
Men folk har dårlig hukommelse.
De må aldri glemme hvem som er ansvarlig for underverkene de har glede av.
Hvordan, spør du kanskje.
Jeg mener barna er vår framtid, så la dem få lære…
TAKTIKK INDOKTRINER UNGDOMMEN
Enhver diktator trenger borgere som kan lese og skrive,
så de kan ha ufaglærte jobber som skaffer penger til diktatoren.
Det diktatorer ikke ønsker seg
er høyt utdannede borgere med ideer, som kan bli rivaler.
For at det nye samfunnet skal lykkes, må du begynne tidlig.
Leseferdigheter og propaganda gikk hånd i hånd.
Pensumet til ungene besto av bare én bok.
Den var skrevet av… ham selv.
DEN GRØNNE BOK
Den grønne bok var al-Gaddafis Libyas bibel.
Al-Gaddafi siterte den hele tiden. Det sto sitater på reklametavler.
De var tilfeldige tanker,
men fordi de kom fra al-Gaddafi, kunne ingen stille spørsmål ved dem.
Du kan ikke la dårlige anmeldelser stå i veien for nasjonens framtid.
Barn ble testet i al-Gaddafis grønne bok,
i hva han sa og hva det betyr.
Det er en smart læreplan.
Det fine ved al-Gaddafis utdanningssystem var ikke bare det barna lærte,
men det de ikke lærte.
I dette libyske samfunnet fikk ingen lære om historie før al-Gaddafis styre.
Hva er vitsen med å lære om de dårlige, gamle dager?
Ingen geografi. Folk må ikke lære om verden eller en vei ut.
Ingen fremmedspråk. Trenger dem ikke.
Og siden al-Gaddafi så måleenheter som vestlig undertrykkelse,
forbød han det metriske målesystemet. Det var kanskje bra.
Men noen ganger, til tross for nøye planlegging,
lærer ikke barna det du ønsker.
Derfor likte al-Gaddafi å være til stede selv i timene,
for å sørge for at alle forsto budskapet.
Sommeren i 1984 fikk tusenvis av elever i Benghazi vite
at de skulle på en veldig spesiell skoletur.
Elevene ble satt på busser og transportert til et utendørs basketballstadion.
Men dette var et veldig annerledes ballspill.
Hovedattraksjonen: Al-Sadek Hamed Al-Shuwehdy.
Tiltalte har tilstått terroraktiviteter.
En 30 år gammel ingeniør, som nylig kom tilbake fra studier i USA.
Publikum skulle være vitne til en rettssak,
men mannen var alt dømt.
Da publikum forstår hva som skjer, begynner noen å trygle om nåde.
Andre jubler.
Men noe går galt.
Den dømte mannen dør ikke.
En kvinne stiger ut av folkemengden.
Hun heter Huda Ben Amer.
Med et fast grep avslutter Huda jobben.
Hun ble kjent som bøddelen Huda.
Hun hjalp staten med å drepe et uskyldig offer,
og det hjalp hennes politiske karriere. Hun ble idretts- og turistminister.
En passende belønning for å være et forbilde for ungdommen.
Særlig for jentene.
Men Hudas lysende eksempel viser hvor mektig og dødelig én kvinne kan være.
Så mens du bygger ditt nye samfunn,
må du gi det svake kjønn litt oppmerksomhet.
TAKTIKK SETT KVINNER PÅ PLASS
Alle de store diktatorene i moderne historie har vært menn.
Som en gruppe, så ser de på kvinner som nødvendige,
men de ser også på kvinner som farlige.
Det autoritære tankesettet reagerer på gjenopprettelsen av et hierarki
hvor menn sitter aller øverst.
Men al-Gaddafi ville bli sett på som en moderne tyrann,
som bygger det perfekte samfunnet for alle folkene.
I prinsippet hevdet Gaddafi at kvinner bør være likestilt med menn.
Gjennom hele hans regjeringstid
prøvde han, iallfall symbolsk, å opphøye kvinner.
Og hvilket bedre symbol på kvinnelig opphøyelse enn dette?
AMASONEGARDEN
Han hadde kvinnelige livvakter, merkelig nok.
REVOLUSJONÆRE NONNER
Det er nesten som en James Bond-film.
Da al-Gaddafi kom, ble Libya et fritt land.
Før det var ikke kvinner frie.
De fulgte ham utenlands. Al-Gaddafi var ekspert på å manipulere pressen.
Han visste hva som ble til bilder og hva som ville komme på tv.
Men bak lukkede dører var ikke alt like pent.
Mange visste ikke at livvaktene var noe enkelte vil kalle et harem.
Nye medlemmer av garden ble rekruttert
under al-Gaddafis reiser i hele landet.
Han likte best vakre, unge kvinner. Enkelte var ikke mer enn 14 år.
Speidere fra garden var alltid på utkikk etter nye ansikter.
Ny rekrutter ble invitert til mottakelser for å møte lederen.
Om en kvinne fikk et klapp på hodet, var hun utvalgt,
og snart forsvant hun.
Uansett om hun ønsket det eller ikke, så ble hun en av "revolusjonens jomfruer",
og pliktet å være lederens tjener.
Kvinnene ble ofte mishandlet og voldtatt av al-Gaddafi.
Enkelte jenter fikk dra tilbake til familiene sine,
men i et tradisjonelt muslimsk samfunn ble de ofte avvist.
Al-Gaddafi misbrukte tusenvis av kvinner i flere år på den måten.
Det var en del av Muammars visjon for en perfekt verden,
hvor den største æren var å stå til tjeneste for Libya, og dermed for ham.
Al-Gaddafi var nasjonen.
Diktatorer ser på nasjonen som sin egen eiendom.
De eier rikdommen. De eier folket.
Han kan gjøre hva han vil med deres kropper.
Om du er al-Gaddafi, kan det virke som om du har alt du trenger til samfunnet ditt.
Penger, lojale undersåtter,
symboler på din storhet, spennende jobbmuligheter.
Men du kan ikke hvile på dine laurbær.
Det er en hel verden der ute som ennå ikke har hørt om din vei til heder,
så hvorfor holde det for deg selv?
TAKTIKK EKSPORTER REVOLUSJONEN
Å bli enehersker er en imponerende bragd.
Men å skape en global bevegelse, det er noe legender gjør.
Våre mest ambisiøse tyranner elsker å få luft under vingene.
I 1940 innsatte Adolf Hitler en marionettregjering,
Vichy-regjeringen, i det okkuperte Frankrike,
som gjorde at jøder mistet sitt statsborgerskap,
og sendte mer enn 70 000 til konsentrasjonsleirer for å dø.
Etter andre verdenskrig støttet Josef Stalin
kommunistiske regjeringer i Øst-Europa og Baltikum,
og skapte dermed en buffersone med vennlige land.
Kinas Mao Zedong ga våpen, penger og utstyr til Nord-Vietnam,
som en del av planen om å dominere Sørøst-Asia.
Men for enkelte tyranner kan det være vanskelig å skaffe venner.
Han prøvde å være midtpunktet i den arabiske verden.
Lederne så ned på ham.
Uansett hva resten av verden mener,
så finnes det alltid grupper som vil ta imot deg og din tykke lommebok.
Al-Gaddafi sponset mange separatistbevegelser.
Over hele verden, når en revolusjonær gruppe trengte penger,
var al-Gaddafi der for å hjelpe til.
Faren ved å alliere seg med feil venner,
er at man blir dømt etter hvilke venner man har.
Klokken var 02.00 i Berlin da bomben eksploderte på diskoteket La Belle.
Politiet sier det var 500 mennesker inne.
Mange var amerikanske soldater som hadde fri. Bomben eksploderte…
Morderne ville ikke kunne utføre forbrytelsene
uten beskyttelse og støtte fra regimer som oberst al-Gaddafis Libya.
Al-Gaddafi var en terrorist.
Han krevde respekt fra verden mens han terroriserte alle.
Vi nekter å bøye våre hoder for USA.
Et lite råd:
Å terrorisere folk hjemme er enklere enn å prøve seg på hele den vestlige verden.
Ingen får drepe amerikanere og så skryte av det. Ingen.
APRIL 1986 USA STARTER LUFTANGREP MOT LIBYA
Da amerikanerne hevnet seg og bombet Libya,
var det virkelig et sjokk for ham. Han trodde han var ufeilbarlig.
Det er klart hvilke ødeleggelser bombingen har forårsaket.
Washington sier målene var militærbaser eller terroristleirer.
Vrangforestillingen tok slutt.
Begynnelsen på slutten? Ikke ennå.
Når du har kontroll over en av de rikeste oljereservene,
har du råd til en liten feilberegning.
Men håndboken lar deg bare beholde makten så lenge du lytter til advarslene.
Det blir en tøff lærepenge for Muammar.
TAKTIKK BLI VED DITT VÅPEN
Livet var godt for al-Gaddafi. Han hadde rikdom, makt, en upåklagelig motesans
og en visjon om å skape et ideelt samfunn.
Men når vi nærmer oss det nye tusenåret, går USA til angrep på Saddam Hussein,
og livet som diktator i Midtøsten kan virke som et farlig foretak.
Krigen mot terroren har bare begynt.
Når ting blir vanskelig, insisterer håndboken på at du holder kursen.
Al-Gaddafi valgte en annen vei.
Han endret politikken…
…for å innynde seg hos Vesten.
Ytringsfrihet, forsamlingsfrihet, fri presse.
Han sluttet å torturere folk.
Det er jo vel og bra,
men tortur er en god måte i å stoppe folk fra å motsi en.
Hva ble konsekvensene?
Det er slike mekanismer folk bruker for å organisere seg og felle regjeringer.
OPPRØRET BEGYNNER
Det er uunngåelig.
Slike opplyste reformer vil til slutt bli sett på som det de virkelig er:
En svakhet.
Forlater hæren deg, oberst?
Jeg glemte språket ditt.
De gjorde opprør, og Vesten gjorde ingenting for å redde ham,
og det var over.
Da opprørerne endelig tok ham, sa han:
"Jeg har ikke gjort noe. Hvorfor behandler dere meg slik?"
Et rimelig spørsmål under de fleste omstendigheter.
Han drepte boren min, fetteren min. Han drepte vennene mine.
Han brente huset vårt.
Du vil kanskje mene at det som var hans fall
var at han ikke fulgte håndboken, ble svak og måtte unngjelde for det.
Til slutt ble han tatt og drept.
Men fatt mot.
Håndboken gir deg en annen vei,
en måte å oppnå enhver tyranns store drøm:
Et styre uten en slutt.
Siste kapittel venter i det hermetisk lukkede kongedømmet Nord-Korea,
hvor Kim-dynastiet har funnet nøkkelen til evig makt.
Er du klar til å bli en gud?
Tekst: Tina Shortland